Ilustracija: Google Maps

GOLEMA investicija Pelješkoga mosta čekat će, kako se čini, neka druga vremena. Prometna izoliranost krajnjega hrvatskog juga riješit će se jeftinijom varijantom.



Kako javlja HRT, BiH Hrvatskoj nudi koridor kroz Neum, odnosno, podržat će izgradnju autoceste do Dubrovnika.



Autocesta za Dubrovnik bi, prema bosanskohercegovačkom prijedlogu, jednim dijelom bila neumska obilaznica, a drugim potpuno zatvoreni koridor. Njime bi se putovalo bez zaustavljanja, bez carine. Izgradnja bi se financirala novcem iz europskih fondova.



Podsjećamo, sličnu ideju iznio je i odjučerašnji ministar ministar pomorstva, prometa i infrastrukture Siniša Hajdaš Dončić. "Mogu odgovorno reći da će jedan od prvih mojih poteza biti sastanak s bosanskim ministrom prometa i transporta oko dogovora koridora iza Neuma koji će prolaziti teritorijem BiH, kako bi se na taj način otvorio hrvatski jug", rekao je.



S odustajanjem od gradnje Pelješkoga mosta ne slaže se HDZ-ov dubrovačko-neretvanski župan Nikola Dobroslavić, a o spornom su se mostu od same najave projekta podijelili i stručnjaci i javnost.